ΓΡΑΠΤΗ ΕΡΩΤΗΣΗ E-3054/02

υποβολή: Bart Staes (Verts/ALE) προς την Επιτροπή

(24 Οκτωβρίου 2002)

Θέμα: Στάση της Επιτροπής ως προς το Νεπάλ

Από το 1977 έως σήμερα η ΕΕ έχει χορηγήσει ενίσχυση στο Νεπάλ αξίας άνω των 130 εκατ. ευρώ. Στις 24 Ιουλίου 2001 ο Πρόεδρος της Επιτροπής κ. Romano Prodi, ευχήθηκε στον τότε προσφάτως εκλεγέντα πρωθυπουργό της χώρας αυτής, κ. Sher Bahadur Deuba, επιτυχία στην εκτέλεση των νέων καθηκόντων του. Σύμφωνα με όσα δήλωσε ο ίδιος, ο κ. Prodi είχε κάθε εμπιστοσύνη στις δυνατότητες του Νεπάλ να σημειώσει πρόοδο στον δρόμο προς την ειρήνη, την σταθερότητα και την ευημερία, χάριν στην ηγεσία του νέου πρωθυπουργού και στον δημοκρατικό διάλογο. Ταυτόχρονα ο κ. Prodi επιβεβαίωσε την προθυμία της Ευρωπαϊκής Επιτροπής να συνάψει στενότερες σχέσεις με το Νεπάλ.

Στις 20 Αυγούστου τ. έ. η Επιτροπή εξέδωσε ανακοινωθέν τύπου με το μήνυμα ότι είχε προβλέψει 615 000 ευρώ για ενίσχυση του Νεπάλ ενόψει της μείωσης των εντάσεων στη χώρα αυτή. Οχτώ μέρες αργότερα ο πρωθυπουργός του Νεπάλ συζήτησε με τον Επίτροπο κ. Patten. Σχετικά με την επίσκεψη του κ. Sher Bahadur Deuba στις Βρυξέλλες ο κ. Gopal Siwakoti Chintan, στέλεχος του κινήματος των Ανθρωπίνων Δικαιωμάτων, αναφέρει ότι κανείς στο Νεπάλ δεν είχε ενημερωθεί για την επίσκεψη αυτή. Οι συμπατριώτες του πίστευαν ότι ο πρωθυπουργός βρισκόταν στο Γιοχάνεσμπουργκ στην Διάσκεψη Κορυφής για την βιώσιμη ανάπτυξη. Στις 4 Οκτωβρίου τ. έ. ο πρωθυπουργός και η κυβέρνησή του απολύθηκαν από τον βασιλέα λόγω ανικανότητας να διεξαγάγουν εκλογές στην προγραμματισμένη ημερομηνία της 13ης Δεκεμβρίου. Ο βασιλέας Gyanendra δηλώνει ότι δεν διέπραξε πραξικόπημα, αλλά αναβάλλει, από την άλλη πλευρά, την διεξαγωγή των εκλογών επ' αορίστου.

Μπορεί ο Επίτροπος κ. Patten να ανακοινώσει ποια ήταν τα θέματα της συζήτησής του με τον πρώην πρωθυπουργό του Νεπάλ, ποια ήταν η ατμόσφαιρα κατά την διάρκεια της συζήτησης και ποια η εντύπωση που ο επίτροπος αποκόμισε από τη συζήτηση αυτή· Ποια ήταν τα συγκεκριμένα αποτελέσματα της συζήτησης·

Μπορεί η Επιτροπή να αξιολογήσει την ενίσχυση που παρέχει από το 1977 στο Νεπάλ και να αναφέρει σε ποια συγκεκριμένα αποτελέσματα οδήγησε η ενίσχυση αυτή· Είναι άραγε τα αποτελέσματα αυτά, κατά την άποψη της Επιτροπής, ανάλογα προς τις χρηματοδοτικές προσπάθειες που καταβλήθηκαν·

Είναι άραγε ενήμερη η Επιτροπή για τις πλέον πρόσφατες εξελίξεις στο Νεπάλ και με ποιον τρόπο προτίθεται η Επιτροπή, λαμβάνονταςπόψη τις εξελίξεις αυτές, να αναπροσαρμόσει τη στάση της ως προς τη χώρα αυτή·

Τέλος: το ανακοινωθέν τύπου αναφέρει ότι η μελλοντική ενίσχυση της ΕΕ θα επικεντρωθεί περισσότερο στις κεκαλυμμένες αιτίες της διαμάχης στο Νεπάλ. Ποιες σχετικές πρωτοβουλίες έχει ήδη αναλάβει η Επιτροπή·

Απάντηση του κ. Patten εξ ονόματος της Επιτροπής

(27 Νοεμβρίου 2002)

Λόγω της αυξανόμενης αστάθειας στο Νεπάλ, μετά τη δολοφονία της βασιλικής οικογένειας (Ιούνιος 2001), η Ένωση έχει δώσει ιδιαίτερη προσοχή στην πολιτική κατάσταση καθώς και στην επικρατούσα κατάσταση από άποψη ασφάλειας στη χώρα αυτή. Η Επιτροπή και τα κράτη μέλη έχουν εντείνει την παρακολούθηση της κυβερνητικής αστάθειας, των δραστηριοτήτων εξέγερσης των Μαοϊκών και των προσπαθειών που καταβάλλει ο στρατός για να διατηρήσει τον έλεγχο της κατάστασης. Έχουν επίσης εκδηλώσει τις ανησυχίες τους για την καταπάτηση των ανθρωπίνων δικαιωμάτων και την επιδείνωση της οικονομικής και κοινωνικής κατάστασης.

Στο πλαίσιο αυτό πραγματοποιήθηκε η επίσκεψη του πρωθυπουργού κ. Deuba, τον Αύγουστο του 2002. Με την ευκαιρία αυτή, το αρμόδιο για τις εξωτερικές σχέσεις Μέλος της Επιτροπής επανέλαβε την προσφορά της Επιτροπής να στηρίξει τις εκλογές, εκφράζοντας παράλληλα την ανησυχία του για την πιθανή παράταση της κατάστασης έκτακτης ανάγκης. Επιβεβαίωσε τη στήριξη της Επιτροπής στις μακροπρόθεσμες αναπτυξιακές πρωτοβουλίες, με σκοπό την εξάλειψη της ένδειας, καθώς και των βασικών αιτίων της σύγκρουσης με τους Μαοϊκούς. Η ατμόσφαιρα της συνεδρίασης ήταν φιλική (πρόκειται για την πρώτη επίσκεψη πρωθυπουργού του Νεπάλ στην Επιτροπή) και κατέστη ιδιαίτερα σαφής η βούληση της Επιτροπής να στηρίξει κάθε προσπάθεια για την παγίωση της δημοκρατίας.

Οι πλέον πρόσφατες εξελίξεις, όπως η μη εκλεγμένηπηρεσιακή κυβέρνηση, η απουσία Κοινοβουλίου, η έλλειψη εκλεγμένων τοπικών αντιπροσώπων και οι αβέβαιες προοπτικές για επανάληψη των συνομιλιών με τους Μαοϊκούς, κινδυνεύουν να ωθήσουν τη χώρα σε μια κατάσταση όμοια με αυτήν που επικρατούσε προ του 1990, καταστρέφοντας τα αποτελέσματα που επιτεύχθηκαν μετά την εδραίωση της Συνταγματικής Μοναρχίας.

Η Επιτροπή θα εξακολουθήσει να τηρεί τις δεσμεύσεις της έναντι του Νεπάλ και το Μάρτιο του 2002 άνοιξε ένα γραφείο Αντιπροσωπείας. Εξάλλου, συνεχίζεται ηποβολή πολιτικών εκθέσεων και η ανάληψη δράσης στο πλαίσιο στενής συνεργασίας με τα κράτη μέλη που εκπροσωπούνται στο Κατμαντού, ιδίως όσον αφορά τα θέματα ασφάλειας που ενδέχεται να θέσουν σε κίνδυνο τις εν εξελίξει δραστηριότητες καθώς και τις νέες εξελίξεις.

Η αναπτυξιακή βοήθεια της Κοινότητας στο Νεπάλ ήταν επικεντρωμένη κυρίως στην αγροτική ανάπτυξη και τον περιορισμό της ένδειας. Οι κοινοτικές προσπάθειες επικεντρωνόταν: (i) στην άρδευση και τη διαχείριση της λεκάνης απορροής, (ii) στηνγεία των ζώων, (iii) στην αναπαραγωγικήγεία, (iv) στην πρωτοβάθμια εκπαίδευση, (v) στους πρόσφυγες και (vi) στην ανάπτυξη θεσμών και ικανοτήτων.

Η κοινοτική ενίσχυση στο Νεπάλπήρξε συνολικά επιτυχής και έχει ανταποκριθεί στις ανάγκες και τις προτεραιότητες του Νεπάλ, οι οποίες καθορίζονταν στα διάφορα πενταετή προγράμματα. Η κτηθείσα πείρα έχει καταδείξει ότι τα επιτυχή έργα πρέπει να βασίζονται στην ενεργό συμμετοχή των τοπικών δικαιούχων, καθώς και σε μια ισχυρή διαχειριστική οργάνωση.

Κατά τα πρόσφατα έτη, τα κύρια κοινοτικά προγράμματα που επικεντρώθηκαν στην αγροτική ανάπτυξη και την άρδευση, προσέκρουσαν σε σοβαρά εμπόδια λόγω της παρέμβασης και των επιθέσεων των Μαοϊκών. Ως αποτέλεσμα των εν λόγω εξελίξεων και για να στηριχθεί η πρόοδος προς την κατεύθυνση της ειρήνης και της σταθερότητας στο Νεπάλ, στη νέα κοινοτική στρατηγική συνεργασίας με το Νεπάλ έχει ενσωματωθεί το ζήτημα του περιορισμού των συγκρούσεων, ως σημαντική συνιστώσα της αναπτυξιακής στρατηγικής της Κοινότητας.

Η Επιτροπή ολοκληρώνει επί του παρόντος το νέο Έγγραφο Εθνικής Στρατηγικής για το Νεπάλ, το οποίο θα περιλαμβάνει προληπτικές πρωτοβουλίες, μέσω της στήριξης του κράτους δικαίου, της χρηστής διακυβέρνησης, της προστασίας των ανθρώπινων δικαιωμάτων, καθώς και τις μακροπρόθεσμης αγροτικής ανάπτυξης σε περιοχές με έντονη παρουσία ανταρτών (κεντρο-δυτική περιφέρεια). Τον Ιούλιο του 2002, η Επιτροπή ενέκρινε μια σημαντική πρωτοβουλία αξίας 15 εκατ. ευρώ για την (φωτοβολταϊκή) ηλεκτροδότηση αγροτικών τοπικών κοινοτήτων, σε περιοχές που στερούνται κάθε πρόσβασης στο εθνικό δίκτυο ή σεδροηλεκτρικά συστήματα.